google/wiki40b huggingface dataset:
Žvaigždiniai metai

Žvaigždiniai metai (taip pat sideriniai metai) yra laiko tarpas, per kurį dangaus kūnas (palydovas) apkeliauja pagrindinį dangaus kūną, pvz., Žemė apkeliauja ekliptiką aplink Saulę. Per šį laiko tarpą Saulę apskriejusi Žemė atsiduria toje pačioje padėtyje žvaigždžių atžvilgiu.
1 žvaigždiniai Žemės metai = 365,25636 paros ir jie yra 20 minučių ir 24 sekundžių ilgesni nei atogrąžiniai metai (seniau vadinti tropiniais metais).
Uljana Kim

Įvertinimas

„Sidabrinės gervės 2017“ apdovanojimas už Metų geriausią profesinės meistrystės darbą.
Vosgėlių piliakalnis

Piliakalnis

Piliakalnis įrengtas atskiroje didelėje kalvoje. Aikštelė keturkampė, pailga pietvakarių – šiaurės rytų kryptimi, 75x38 m dydžio. Pietrytiniame šlaite, 4 m žemiau aikštelės yra 28 m ilgio, 20 m pločio terasa, į pietryčius nuolaidėjanti per 2 m. Šiaurės rytų šlaite, 4 m žemiau aikštelės yra 9 m pločio terasa, per 1,5 m nuolaidėjanti į šiaurės rytus. Vakariniame šlaite buvo 4 m pločio, 1,5 m gylio griovys ir ant jo krašto supiltas pylimas, kurie aptikti tyrinėjimų metu, pylimas sunaikintas. Šlaitai statūs, 27 m aukščio.
Piliakalnis labai apardytas arimų (nuarta mažiausiai 1 m), dirvonuoja, šiaurės vakarų šlaite auga pušų ir berželių guotas.
Visose papėdėse, 1,5 ha plote yra papėdės gyvenvietė. Apie 600 m į pietryčius, Drageliškių kaime 1934 m. rastas XIV a. pirmosios pusės sidabrinių lydinių ir papuošalų lobis.

Aplinkiniai piliakalniai

Dauliūnų piliakalnis 9 kmPetrešiūnų piliakalnis 13 kmAntažiegės piliakalnis 3 kmJuodonių piliakalnis 19 kmSkineikių piliakalnis 8 kmLikančių piliakalnis 4 kmBikūnų II piliakalnis 8 kmAvižių piliakalnis 2 km
Pastaba:
Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną
Kretingos (Udralių) akmuo su dubeniu

Apibūdinimas

Dubenėtas akmuo rusvas, vidutinio grūdėtumo ir kietumo, netaisyklingo apskritimo formos, apie 1,22 m skersmens, 76–80 cm aukščio. Šonų viršutinė, 43–53 cm aukščio dalis grubiai aptašyta. Viršutinė plokštuma suapvalinta, aplyginta, 96–108 cm skersmens, link kraštų žemėja. Jos viduryje iškaltas apie 39 cm skersmens, 3–7 cm gylio plokščiadugnis dubuo nuožulniomis sienelėmis, kurio skersmuo ties dugnu – 36 cm.

Istorija

Seniau akmuo gulėjo 300 m į vakarus nuo kelio Skuodas–Plungė, Pasirvydžio miškelyje, Udralių ankstyvųjų žemdirbystės laukų vakariniame pakraštyje, šalia užakusio vandens telkinio, vadinamo Sirvydo pelke, smėlingos kalvelės rytiniame šlaite, pusiau įsmigęs į žemę, paverstas ant šono, dubeniu atsuktas į pietus.
Pasak padavimų, šioje kalvelėje senais laikais stovėjusi bažnyčia. 1967 m. lobių ieškotojai akmenį išvertė, o jo vietoje iškasė 1,5 m gylio duobę.
1968 m. kraštotyrininkas Ignas Jablonskis, kilęs iš šalia Udralių esančio Budrių kaimo, akmenį parsivežė į Kretingą ir pastatė prie savo namų Pušyno gatvėje.
Saugotinas kultūros paveldo objektas.

Tyrimai

Akmens aplinką ir lobių ieškotojų iškastą duobę 1968 m. žvalgė Ignas Jablonskis. Kultūrinio sluoksnio pėdsakų nepastebėjo.
Akmuo preliminariai datuojamas I tūkstantmečiu – II tūkstantmečio viduriu.
Pieštuvėnai

Istorija

1950–1963 m. buvo Pieštuvėnų apylinkės centras.
Justinas Zubrickas

Biografija

Mokėsi Naumiesčio dviklasėje mokykloje, tris klases baigė Marijampolės gimnazijoje, uždarbiaudamas toliau mokėsi Kauno gimnazijoje; pašalintas už jaunesnių gimnazistų nuvedimą caro šventės dieną ne cerkvėn, o katalikų bažnyčion . 1891 m. buvo leista grįžti į Marijampolės gimnaziją, kurią baigęs įstojo į Peterburgo universiteto Matematikos fakultetą, bet 1896 m. Peterburgo universitete baigė Teisės fakultetą.
Kartu su kitais 1893 m. įsteigė Peterburgo lietuvių studentų savitarpio šalpos draugiją, pirmininkavo jos mokslo rateliui, sekretoriavo Peterburgo lietuvių ir žemaičių labdaros draugijoje, padėjo rengti lietuvių vakarus, skaitė paskaitas kursuose. 1894 m. policija jo kambaryje padarė kratą, visus rastus rankraščius bei lietuviškas knygas atėmė ir sunaikino, o jį patį pasodino į kalėjimą. Po 3 mėn. išleistas ir atiduotas policijos priežiūrai. 
1896-1917 m. tarnavo Rusijos valstybiniame banke Peterburge. Valdžią užgrobus bolševikams grįžo į Lietuvą, nuo 1918 m. Prekybos ir pramonės banko direktorius Kaune, 1919 m. vasario 23 d. – 1924 m. vasario 25 d. Lietuvos valstybės kontrolierius.  Pasitraukęs iš šios tarnybos kurį laiką dirbo Lietuvos banko Kretingos skyriaus direktoriumi. Mirė tarnybos reikalais nuvykęs į Klaipėdą.

Kūryba

Rašyti eilėraščius pradėjo dar spaudos draudimo metais. J. Turčiniškio slapyvardžiu eilėraščius skelbė leidiniuose „Varpas“, „Vilniaus žinios“, „Šaltinis“, „Lietuvos žinios“, „Trimitas“, kalendoriuose, almanache „Gabija“ (1907 m.) paskelbė patriotinės tematikos poezijos kūrinių. Spausdino jų „Apžvalgoj“, JAV leistuose laikraščiuose, bet atskiro rinkinio neišleido.
J. Zubricko eilėraščiai daugiausia proginiai, racionalistinio pobūdžio.
Ištaka

Ištaka – vieta, kurioje prasideda upė ar upelis. Paprastai tai vieta (šaltinis, ežeras, ledynas, pelkė), nuo kur upė turi nuolatinę tėkmę.

Kai kurių upių ištaka laikoma dviejų upių skirtingais pavadinimais santaka. Nustatant tokių upių hidrografinį ilgį prie pagrindinės didžiosios upės pridedamas vienos iš dviejų sutekėjusių upių, paprastai ilgesniosios, ilgis.
Europos Sąjungos leidinių biuras

Europos Sąjungos leidinių biuras (Leidinių biuras. Iki 2009-06-30 "Europos Bendrijų oficialiųjų leidinių biuras") yra Europos Sąjungos (ES) leidykla.
Leidinių biuras kasdien leidžia ES Oficialųjį leidinį visomis oficialiomis Europos Sąjungos kalbomis (išskyrus airių kalbą) – tai unikalus reiškinys leidybos pasaulyje. Leidinių biuras taip pat leidžia kitų spausdintinių ir elektroninių leidinių apie Europos Sąjungos veiklą ir politiką.
Be to, Leidinių biuras teikia paslaugas internetu, suteikdamas galimybę nemokamai gauti informacijos apie ES teisę (EUR-Lex), ES leidinius (ES knygynas), ES viešuosius konkursus (TED) bei ES mokslinių tyrimų ir plėtros veiklą (CORDIS).
Taip pat Leidinių biuras rengia ir skelbia konsoliduotus ES teisės aktų tekstus.
Rytų Turkestano vėliava

Rytų Turkestano vėliava – uigūrų tautinis simbolis, oficialiai priimtas 1933 m. lapkričio 12 d. Rytų Turkestano Islamo Respublikos vadovybės ir vėliau naudotas Rytų Turkestano Respublikos. Dabar šią vėliavą naudoja Rytų Turkestano nepriklausomybės kovotojai, todėl Kinijoje jos naudojimas yra draudžiamas.
Rytų Turkestano vėliava sudaryta Turkijos (Osmanų) vėliavos pagrindu, tik mėnuo su žvaigžde yra ne raudoname, o žydrame fone, kuris simbolizuoja žydrą dangų (Tengri).
Eiger Ultra-Trail

Eiger Ultra Trail – viena iš Pasaulio bekelės ultramaratonų taurės trasų, nusidriekusi per Šveicarijos Alpes. Trasa vingiuoja aplink Eigerio kalną.
Bekelės bėgimo trasos ilgis siekia 100 km, o vertikalaus sukilimo suma – 6,7 km. Be šių varžybų vyksta ir kitos bėgikų lenktynės tuo pačiu metu Šveicarijos Alpėse, tačiau pastarasis renginys sulaukia daugiausiai susidomėjimo.
Paul van Dyk

Biografija

Paul van Dyk užaugo Rytų Berlyne, tuometinėje VDR įgijo komunikacijos elektroniko (vok. Nachrichtentechniker) bei staliaus profesijas, besimokydamas pradėjo aktyviai domėtis muzika. 1991 m. kovo mėn. Dykas pradėjo savo karjerą kaip diskžokėjas naujai įkurtame technomuzikos klube Tresor Berlyne. 1992 m. kartu su muzikos prodiuseriu Cosmic Baby įrašė savo pirmąją plokštelę (Perfect Day).
Motinos dovana

Turinys

Holly Faye Lovell tikrai gali dainuoti. Visi Biscayse, Misisipėje, tai žino, todėl nieko keisto, kad keturiolikmetė mergina tampa jauniausia mokine, gavusi stipendiją į prestižinę Haverty muzikos mokyklą. Nors taip pradeda pildytis merginos svajonė, bet ji jaučiasi nesmagiai pirmą kartą turėdama išsiskirti su mama, Wanda. Žinoma joms dažnai trūkdavo pinigų, bet tikrai užteko meilės, o dar tas bjaurus randas ant Wandos veido, atstumiantis nepažįstamus žmones… Ir kai prasideda naujas prabangus Holly gyvenimas, mergina nori padėti mamai atsikratyti visų kompleksų, o mama nori atskleisti ilgai slėptą paslaptį. Paslaptį, kurį gali sugriausti jų ryšį amžiams… "

Adaptacija

Knyga vėliau buvo adaptuota ABC Family televizijos filmui pavadinimu „Brave New Girl“. Tačiau, siužetas ryškiai skyrėsi nuo knygos.
Abijaus ulusas

Geografija

Uluso teritorija teka Indigirka, yra gausybė ežerų (~12 000), iš kurių didžiausias – Ožoginas. Vyrauja tundra su daūrinių maumedžių priemaiša.
Jonų respublika

Jonų respublika – fiktyvi valstybė, kasmet birželio 23 d. per Joninių šventę įkuriama Jonavos rajone. Respublikos pilietybė suteikiama visiems asmenims pateikusiems dokumentus, įrodančius jog jie vardu Jonas, Janina arba atitinkamais ukrainietiškais atitikmenimis. Šiuo metu pilietybę yra suteikta daugiau nei tūkstančiui žmonių. Renginių metų tokie asmenys gauna specialių išlygų. Tradicinio trijų dienų festivalio uždaryme, prieš kasmetinę neopagonišką misteriją „Esame baltai“ yra išrenkamas Jonų respublikos prezidentas. Juo tampa miesto ar rajono žymūs veikėjas ar verslininkas.
Amerikos taurė

Amerikos taurė (angl. America's Cup) – jachtų buriavimo trofėjus ir taip vadinama regata jam laimėti. Vadinama seniausiu nenutrūkusiu tarptautiniu sporto renginiu. „Amerikos taurė“ vertinama prestižiškiausiu jachtų buriavimo trofėjumi.

Apie „Amerikos taurę“

1851 m. amerikiečių jachta „America“ perplaukė Atlanto vandenyną, kad susirungti su britų karališkosios eskadrilės jachtomis „Šimto ginėjų“ regatoje. 1851 m. rugpjūčio 22 d. jachta „America“ laimėjo šias 85 km lenktynes aplink Vaito salą 18 minučių aplenkusi artimiausius varžovus (viso dalyvavo 15 jachtų). „America“ pranašumas buvo toks didelis, kad, pasak istorijos, kai karalienė Viktorija paklausė, kas atplaukė antras, jai buvo atsakyta „Madam, antro nėra“. Regatoje laimėta „Šimto ginėjų taurė“ jachtos garbei buvo pervadinta „Amerikos taure“ ir padovanota Niujorko jachtklubui kaip trofėjus, dėl kurio draugiškai galėtų varžytis šalys.
„Amerikos taurės“ regata vyksta tarp dviejų šalių jachtų komandų: taurės savininką – jachtklubą, atstovaujančios jachtos, vadinamos „gynėja“ (defender), ir „iššūkio metėjos“ (challenger). Laimėjusi komanda tampa „Amerikos taurės“ gynėja ir jos atstovaujamas jachtklubas įgyja teisę organizuoti sekančią regatą, nustatyti jos laiką, vietą, taisykles. Nesusitarus su „iššūkio metėja“ dėl sąlygų, regata vyksta pagal 1851 m. taurės dovanojimo akte numatytas sąlygas − taip atsitiko 1988 ir 2010 m. Kadangi šio akto taisyklės buvo neaiškios, tai dėl 1988 m. regatos nugalėtojo vardo buvo aiškinamasi teismuose, kai 18 m ilgio katamarano tipo daug lengvesnė jachta įveikė vienadenę 40 m ilgio. Be to, pagal dovanojimo akto sąlygas, „iššūkio“ jachtai ir jos komandai buvo keliami reikalavimai, pabloginantys jų šansus nugalėti lyginant su „gynėjo“ jachta.
Iki 1967 m. dėl „Amerikos taurės“ rungdavosi dvi jachtos. 1970 m. atsiradus daugiau pretendenčių į trofėjų, atskiras turnyras organizuojamas tarp jų dėl teisės tapti „iššūkio metėja“. Iki 1983 m. „Amerikos taurė“ priklausė amerikiečių Niujorko jachtklubui, tais metais ją paveržė Australijos komanda ir taurė buvo perkelta į Karališkąjį Perto jachtklubą. Po to trofėjų dar yra laimėjusios Šveicarijos ir Naujosios Zelandijos komandos.
Viktoriya Zeynep Gunes

Biografija

2013 m. Europos ir pasaulio jaunimo čempionatuose plaukikė iškovojo 3 aukso, 2 sidabro ir vieną bronzos medalį. Visus kartus sportininkė nusileido tik olimpinei čempionei iš Lietuvos Rūtai Meilutytei. 2013 m. pasaulio vandens sporto čempionate būdama vos 15 metų amžiaus 100 m ir 200 m plaukimuose krūtine pateko į finalus, kuriuose atitinkamai užėmė 6-ą ir 5-ą vietas. Nuo 2014 m. pakeitė pilietybę ir vardą bei pradėjo atstovauti Turkiją. 2015 m. pasiekė olimpinį A normatyvą atstovauti Turkiją 2016 m. vasaros olimpinėse žaidynėse.
Princess Clara

Istorija

Princess Clara yra išlepinta naivi rasistė, kilusi iš karališkos giminės. Jos personažas parodijuoja tokius Disnėjaus veikėjus, kaip Undinėlė, Snieguolė ir pan. Jis vaizduojama kaip išlepinta „tėvelio dukrelė“. Kaip ir daugelis Disnėjaus veikėjų, ji sugeba nuostabiai dainuoti ir turi daug gyvūnėlių – draugų, kurie dažniausiai atsiranda tik tuomet, kai ji dainuoja. Princess Clara tėvas yra karalius, kuris griežtai prižiūrėjo savo dukros gyvenima, bet galiausiai suparato, jog ji jau nebėra maža mergaitė ir davė jai daugiau laisvės. Princess Clara turi protiškai atsilikusią puseserę Blah, giminystės su kuria gėdijosi. Galiausiai, kai Blah apsistojo Drawn Together name ir ją visi šiltai priėmė, Princess Clara suprato, kad jai buvo gėda savo puseserės visai be reikalo. Princess Clara yra vienintelis Drawn Together personažas, neturintis „tamsios“ praeities. Nuo to laiko, kai ji persikėlė gyventi į Drawn Together namą, ji pradeda taisyti daugelį savo charakterio ydų.
Princess Clara tėvas yra stebuklingos karalystės valdovas, kuris yra gan nepopuliarus, sprendžiant iš visuomet jį lydinčios apsaugos. Jos motina mirė, kai Princess dar buvo kūdikis, todėl po kurio laiko tėvas vedė dar kartą. Princess Clara pamotė užkerėjo jos vaginą, kurią pavertė milžinišku monstru, vardu Octopussoir, kuris moka kalbėti ir turi savo asmenybę. Octopussoir dažniausiai yra ramus, bet greitai susinervina dėl kokio nors didesnio garso, tuomet netgi puola žmones. Galiausiai Princess Clara plastinės chirurgijos pagalba pašalino Octopussoir iš savo vaginos ir jis pradėjo gyventi savo atskirą gyvenimą.

Asmenybė

Princess Clara yra pristatoma kaip stereotipinė aukštesniosios klasės anglosaksų kilmės baltoji protestantė, abejinga mažumoms ir žmonėms, kuriems gyvenime pasisekė mažiau nei jai. Taip pat ji smarkiai propoguoja antisemitizmą, kas gali atrodyti šiek tiek ironiškai, kadangi ją įgarsinanti aktorė yra žydė, taip pat ir abu serialo prodiuseriai. Princess Clara pati to nežinodama su kitos rasės atstovais elgiasi rasistiškai. Iš pirmųjų serialo epizodų galima buvo spręsti, jog tai yra tėvelio įtaka, bet vėliau paaiškėja, kad tai yra tik dėl jos senamadiško mąstymo, ji tiesiog nėra susipažinusi su šiuolaikiniu požiūriu į seksualines mažumas ar kitos rasės atsovus. Nepaisant jos išankstinių nusistatymu, Princess Clara yra vaizduojama kaip labai rūpestinga, gera asmenybė, mylinti visus gyvus padarus, taip pat ji tolerantiškai reguoja į tai, jog Xander yra homoseksualas.

Religija

Princess Clara yra labai religinga, kartais tai net panašu į tam tikrą fanatizmo formą. Ji dažnai kalba apie Jėzų bei kaip jis pasiaukojo dėl visų žmonių, todėl, jos manymu, reikia laikytis to, kas yra skelbiama biblijoje. Ji dažnai bando kitiems įrodyti, kad jie elgiasi neteisingai ir dėl to jie keliaus į pragarą, nes Dievas tokių poelgių netoleruoja.
Portugalijos futbolo supertaurė

Portugalijos futbolo supertaurė (oficialiai portug. Supercopa Cândido de Oliveira) – trofėjus, dėl kurio varžosi Portugalijos futbolo čempionai ir taurės laimėtojai.
Bakšėnų piliakalnis

Piliakalnis

Piliakalnį iš pietų juosia upės slėnis, iš rytų ir vakarų – daubos. Aikštelė ovali, apie 30 x 26 m dydžio su ryškiu kultūriniu sluoksniu. Jos rytinis kraštas kiek žemesnis, šiauriniame krašte buvo supiltas pylimas (dabar išskleistas) ir iškastas griovys.

Aplinkiniai piliakalniai

Bauskės pilis 70 km
Ąžuolpamūšės piliakalnis 36 kmBiržų pilis 34 kmPapilys 22 km
Žiobų piliakalnis 15 kmMoliūnų piliakalnis 30 kmAlsetos piliakalnis 36 kmLikalaukių piliakalnis 5,5 kmAukštupėnų piliakalnis 9 kmKerelių piliakalnis 18 km
Obonių piliakalnis 26 km
Kristupas Zaviša

Biografija

Bajorų Zavišų giminės atstovas, herbo „Łabędź“ savininkas. Lietuvos didžiojo iždininko Andriaus Zavišos (apie 1557–1604) sūnus.
Užėmė keletą stambių valstybinių pareigybių Lietuvos didžiojoje kunigaikštystėje. 1639 metais – Lietuvos tribunolo maršalka. 1642 metais Kristupas Zaviša buvo išrinktas maršalka į ATR seimą. 1646 metais – pasiuntinys į seimą.
1649 metais Kristupas Zaviša gavo Lietuvos dvaro maršalkos pareigybę, o 1654 metais tapo Lietuvos didžiuoju maršalka. 1655 metais Kristupas Zaviša tapo Tišovecko konfederacijos, nukreiptos prieš Švediją, dalyviu. 1669 metais buvo paskirtas Vilniaus kaštelionu.
1659 ir 1661 metais buvo renkamas deputatu nuo Lietuvos tribunolo senato.
Vilhelmina

Biografija

Nyderlandų karalienė Vilhelmina gimė 1880 m. rugpjūčio 31 d. Būdama dešimties metų ji tapo šalies karaliene.
1890 m., kai po karaliaus Vilhelmo III sostą užėmė jo duktė karalienė Vilhelmina, Liuksemburgas (nors ir priklausė Nyderlandams, tačiau turėjo kitokią sosto paveldėjimo tvarką) atsiskyrė, nes Liuksemburgo įstatymai draudė moteriai būti valstybės galva. Į sostą įžengusi dar mergaitė Vilhelmina valdė karalystę 50 metų.
Per Antrąjį pasaulinį karą Hitleris gyrėsi okupuosiąs Nyderlandus per vieną dieną − iš tikrųjų tai pavyko jam per keturias dienas; karalienė Vilhelmina su vyriausybe pasitraukė į Angliją. Dėl ryžtingos olandų monarchės laikysenos tuomet pagarsėjo sparnuota Čerčilio frazė: „Karalienė Vilhelmina yra vienintelis vyras Nyderlandų vyriausybėje“.
1905 metais Nyderlandų karalienė Vilhelmina suteikė Bredos miesto vyrų chorui „karališkojo“ titulą, kurio galiojimą 1986 metais oficialiai pratęsė karalienė Beatričė.
1948 m. − Vilhelmina atsisakė sosto dukters Julianos naudai, o 1980 m. − karalienė Juliana (Juliana) atsisakė sosto dukters Beatričės (Beatrix) naudai.
Rabato–Salė–Zamuro–Zearo regionas

Geografija

Rabato-Sale-Zamuro-Zearo regionas yra Atlanto vandenyno pakrantėje ir ribojasi su regionais: Garb-Šrarda-Beni Chseno šiaurėje, Mekneso-Tafilaleto rytuose, Šauijos-Urdigo pietuose.
Zigmantas Kazimieras Gorskis

Valdos

Džiuginėnų ir Šaukėnų dvarų savininkas.
UEFA taurė 1978–1979 m.

UEFA taurė 1978-1979 m. – aštuntasis UEFA taurės turnyras (21-asis įskaičiuojant Mugių taurę). Prasidėjo 1978 m. rudenį. Taurę laimėjo Menchengladbacho „Borussia“ klubas, finale nugalėjęs Belgrado „Crvena Zvezda“ klubą.
Luv Bug

Istorija

Kolektyvas susikūrė 1977 metais kaip paauglių mėgėjų grupė. Iš pradžių koncertavo tik vietiniuose renginiuose. Grupės sudėtį sudaro sesuo June (pagrindinis vokalas), broliai Hugh (bosinė gitara) ir Max (gitara) Cunningham bei Ricky Meyler (vokalas ir klavišiniai) ir Majella Grant (būgnai).
Grupė išpopuliarėjo 1984 metais, išleidę singlą „Red Light Spells Danger“ (Billy Ocean dainos koveris).
1986 m. su daina „You Can Count on Me“ nugalėjo „National Song Contest“ konkursą bei gavo teisę dalyvauti tų metų „Eurovizijos“ dainų konkurse Norvegijoje. Ten jie tarp 20 dalyvių užėmė ketvirtą vietą.
1987 m. grupė išleido albumą „Luv Bug“. 1988 m. pasirašė sutartį su Jungtinės Karalystės „Virgin Records“, išleido du singlus kaip grupė „Heart of Ice“. Dešimtmečio pabaigoje grupė koncertavo Europoje, įrašinėjo naujus kūrinius Los Andžele.
1992 m. grupė antrą kartą dalyvauja „National Song Contest“ konkurse su daina „Close to Your Heart“, jame užėmė 8 vietą.
Grupė iki dešimtojo dešimtmečio vidurio reguliariai išleisdavo naujus singlus, tačiau sėkmės nesulaukė.
FK Auda

Istorija

Klubas įkurtas Rygoje, 2005 m. persikėlė į Kekavą, kur yra specialiai šiam klubui pastatytas stadionas.
2017 m. klubas licencijavosi Pirmos lygos pirmenybėms.  Jose užėmė dešimtą vietą.
Aleksandras Dalevskis

Biografija

Gimė 1827 m. sausio 12 d. Kunkulkos palivarke, bajorų Dominyko Dalevskio ir Dominykos Narkevičiūtės šeimoje. Mokėsi Vilniaus pavieto gimnazijoje, 1844-1846 m. Vilniaus gimnazijoje, kurios nebaigė. Trumpai dirbo mokytoju. Kartu su broliu Prancišku Dalevskiu įkūrė slaptą anticarinę organizaciją Lietuvos jaunimo brolybės sąjungą. 1849 m. kartu su broliu suimtas ir įkalintas, nuteistas 10 metų katorgos Nerčinske. 1858 m. po amnestijos grįžo į Vilnių. Mirė 1862 m. balandžio 14 d. Vilniuje, palaidotas Rasų kapinėse.
Manilaidas

Manilaidas (est. Manilaid) – Estijai priklausanti salelė Rygos įlankoje, tarp Kihnu salos ir Testamos pusiasalio žemyninėje šalies dalyje. Plotas 1,9 km², plotis – 0,5 km, aukščiausia vieta – 5,2 m virš jūros lygio. Kartu su šalimais esančiomis negyvenamomis salelėmis Sorgu ir Anilaidu sudaro Manijos gyvenvietę. Administraciškai priskiriama Testamos valsčiui, Pernu apskrityje.
Pirmą kartą dokumentuose paminėta 1560 m. Sala buvo negyvenama iki 1933 m., kai iš kaimyninės Kihnu salos čia gyventi atsikraustė apie 100 gyv. Geriausiais laikais Manilaide gyveno apie 150 gyventojų. Vėliau, Tarybiniu laikotarpiu jų skaičius sumažėjo. 2011 m. duomenimis, Manilaide gyvena 47 žmonės.
Pagrinde veši pievos, miškų beveik nėra. Salos centre yra Kokkõkivi riedulys (didžiausias Pernu apskrityje). Jo aukštis siekia 3,4 m, masė – 20 m³. Papinos pusiasalio kyšulyje stovi 8 m aukščio švyturys. 1991 m. sala paskelbta gamtos rezervatu. Manilaidą galima pasiekti keltu iš Munalaiu prieplaukos, esančios žemyninėje šalies dalyje. Žiemą užšalus Rygos įlankai salą galima pasiekti ledo keliu.
Banaba

Banaba (angl. Banaba), Ošeno sala (Ocean Island) – sala Kiribatyje, Gilberto salose. Tai vienintelė Kiribačio sala, kuri nėra atolas. Banabos plotas 5 km², aukštis iki 81 m (aukščiausia šalies vieta). Banaba, kartu su Nauru ir Makatea yra Ramiojo vandenyno salos, kuriose buvo išgaunami fosfatai.
Pasak Banabos legendų, salą apgyvendino Ta Aka klano melaneziečiai. Tik vėliau čia atsikraustė žmonės iš Kiribačio. 1900 m. prasidėjo fosfatų trąšoms gaminti gavyba. Ji truko iki 1979 m. Dėl gavybos nuniokota 90 % salos paviršiaus. 1942–1945 m. Banabą buvo okupavusi Japonija. Po 1945 m. britų pareigūnai, valdę salą, daugumą salos gyventojų iškeldino į Rabi salą, kuri dabar priklauso Fidžiui. Kasyboms pasibaigus, dalis gyventojų grįžo į Banabą. 2001 m. saloje gyveno ~200 gyventojų (Anterino, Umvos, Tabevos kaimuose).
Banaba politiniu atžvilgiu yra unikali. Nors sala priklauso Kiribačio valstybei, ji yra administruojama iš Fidžiui priklausančios Rabi salos, kurioje gyvena išeivių iš Banabos diaspora. Už salos valdymą atsakinga Rabio vyresniųjų taryba. Tiek Rabio taryba, tiek Fidžio vyriausybė ne kartą derėjosi su Kiribačiu dėl salos perleidimo Fidžiui, tačiau susitarimo pasiekti nepavyko. Banabos salos gyventojai netgi skatinami pasiskelbti nepriklausomybę, kadangi Kiribatis planuoja vėl pradėti fosfatų gavybą.
Elvan Abeylegesse

Biografija

Elvan Abeylegesse profesionalią karjerą pradėjo kaip krosų bėgike. 1999 m. IAAF pasaulio kroso čempionato jaunimo rungtyje ji užėmė 9 vietą. Tais pačiais metais Lenkijoje vykusiame pasaulio jaunučių čempionate bėgike 3000 m bėgimo finale pelnė 5 vietą. 2000 m. Abeylegesse pateko į pasaulio jaunimo čempionatą. 3000 m ir 5000 m bėgimuose ji pasiekė finalinius etapus ir atitinkamai užėmė 5 ir 6 vietas. 2001 m. lengvaatletė įveikė pasaulinį normatyvą ir pateko į pasaulio čempionatą. 5000 m bėgimo pirmame raunde savo grupėje liko 8 ir nepateko į kitą etapą. Po metų sportininkė debiutavo toje pačioje distancijoje Europos čempionate. Tąsyk bėgikė iškopė į finalą ir užėmė 7 vietą. 2003 m. sportininkė vėl dalyvavo pasaulio čempionate ir pasirodė daug sėkmingiau. Sėkmingai įveikusi atranką ji dalyvavo finaliniame bėgime ir užėmė 5 vietą. 2004 m. vasaros olimpinėse žaidynėse Abeylegesse startavo dvejose rungtyse. Jai nebūdingai 1500 m bėgimo rungtyje ji liko 5, o 5000 m distancijoje tenkinosi 12 vieta finale. 2006 m. Europos čempionate sportininkė laimėjo savo pirmąjį Europos pirmenybių medalį. 5000 m distancijoje ji pelnė bronzinį apdovanojimą. Po metų lengvaatletė vėl įveikė pasaulinį normatyvą ir dalyvavo 2007 m. pasaulio čempionate ir užėmė 5 vietą 5000 m bėgime, o 10000 m bėgime pelnė sidabro medalį. 2008 m. vasaros olimpinėse žaidynėse Abeylegesse pelnė du sidabro medalius. 2010 m. Europos čempionate lengvaatletė pelnė aukso medalį 10000 m bėgime ir sidabrą 5000 m bėgime.
Merkinės herbas

Aprašas

Mėlyname herbinio skydo lauke sidabrinis šokantis vienaragis, ginkluotas raudonu liežuviu ir auksiniais ragu bei nagomis.
FK Fortas Kaunas

Istorija

Klubas suburtas 2010 m. kaip nauja komanda, sudaryta Tebodin Kaunas klubo pagrindu. Klubas rungtyniauja kaip 91 United Kaunas dublerinė komanda.
Bakeu apskritis

Geografija

Vakarinę apskrities dalį užima Rytų Karpatų masyvai – Berzunco kalnai, Pietričikos aukštumos, Tarkeulujaus kalnai. Centrinę dalį užima Sireto slėnis, o rytuose plyti Moldavijos plynaukštė. Svarbiausios upės – Siretas, Bistrica, Oituzas, Trotušas.